kardosdrur/scandi-wiki huggingface dataset:
Cobán (Guatemala)

Cobán er en by i det centrale Guatemala, med et indbyggertal (pr. 2005) på cirka 86.000. Byen blev grundlagt i 1543 og er hovedstad i departementet Alta Verapaz.

Byer i Guatemala
Etableret i 1543
Hovedjægerne

Hovedjægerne er en dansk film fra 1971 skrevet og instrueret af Bent Christensen.

Handling 
En gruppe unge protesterer over nedrivningen af deres boliger i den sorte firkant på Nørrebro i København, ved at save hovedet af en statue af Christian 4. Protesten virker dog ikke, og flere statuer bliver ofre for deres protestaktioner. Undervejs bliver den midaldrende direktør Lund og eneste ansatte (spillet af Buster Larsen) i et kontaktbureau ufrivilligt involveret. Den unge Anna fra protestgruppen (spillet af Birthe Neumann) bliver ansat i hans firma fordi de unge mangler et sted at gemme hovedet af Christian 4. Chefen bliver inden længe påvirket af de unge til at ændre sin livsstil, hvilket blandt andet resulterer i at han prøver at ryge hash for første gang.

Medvirkende 
Blandt de medvirkende kan nævnes:

Buster Larsen
Eddie Skoller
Birthe Neumann
Erik Paaske
Jørgen Olsen

Eksterne henvisninger 
 

Film instrueret af Bent Christensen
Danske film fra 1971
Chalatenango

Chalatenango er en by i det nordlige El Salvador, med et indbyggertal (pr. 2006) på cirka 29.000. Byen er hovedstad i et departement af samme navn.

Byer i El Salvador
Sensuntepeque

Sensuntepeque (nahuatl: Centzuntepec) er en by i det nordlige El Salvador, med et indbyggertal (pr. 2006) på cirka 41.000. Byen er hovedstad i departementet Cabañas.

Byer i El Salvador
Acajutla

Acajutla er en by i det vestlige El Salvador, med et indbyggertal på cirka 18.000. Byen ligger på landets Stillehavskyst.

Byer i El Salvador
Den saksiske have

Den saksiske have (polsk: Ogród Saski) er den ældste offentlige have i Warszawa. Den ligger i centrum af den polske hovedstad, lige ved Piłsudskipladsen, og er 15,5 hektar stor. Haven blev anlagt mod slutningen af 1600-tallet og åbnede for offentligheden i 1727 som en af verdens første offentlige haver.

Af de vigtigste arkitektoniske elementer i parken kan nævnes barokskulpturer, en empirisk fontæne, Vandtårnet, Den ukendte soldats grav samt Det blå palads. I parken fandtes også Stålporten, Orangeriet og Det saksiske palads, som alle blev ødelagt under 2. verdenskrig. Der har tidligere været fremsat planer om at genopføre Det saksiske palads, og i 2018 præsenterede præsident Duda en genopbygningsplan.

Historie 

Den saksiske have blev anlagt mod slutningen af det 17. århundrede af kong August 2. som en paladshave i fransk stil. Den 27. maj 1727 blev den åbnet for alle indbyggerne i Warszawa, og blev da en offentlig park før Versailles (1791), Pavlovsk, Peterhof og Sommerhaven (1918), Villa d’Este (1920), Kuskovo (1939), Stourhead (1946), Sissinghurst (1967), Stowe (1990), Vaux-le-Vicomte (1990'erne) og flere andre verdenskendte parker og haver.

I 1748 byggede August 3. et operahus (operalnia) i haven som Polens første fritstående bygning som kun var beregnet til opera. Efter færdiggørelsen af Det saksiske palads blev paladsområdet inkorporeret i parken. I det 19. århundrede blev haven omformet til en park i engelsk stil. I 1940'erne, under den tyske besættelse, blev den vestlige del af parken delt af Marszałkowskagaden. Parktræerne overlevede delvis Warszawaopstanden, men alle de arkitektoniske elementer gik tabt. Efter 2. verdenskrig blev parken genoprettet, skønt overfladen blev betydelig indskrænket.

Referencer 

Parker i Warszawa
Anne Voight Christiansen

Anne Voigt Christiansen (født 4. maj 1964) er en dansk skuespiller.

Anne Voigt Christiansen er uddannet fra Skuespillerskolen ved Aarhus Teater i 1993.

Filmografi 
 Min fynske barndom (1994)
 At kende sandheden (2002)
 Kongeriget, Julespecial (2002)
 Hannah Wolfe (2004)
 Camping (2009)
 Sorg og glæde (2013)
 Aminas breve (2017)

Tv-serier 
 Ørnen (2004)

Teater 
 Fakiren fra Bilbao, Aarhus teater (2016)
 MADness, Teater freezeProductions, (2016)
 Et juleeventyr, Himmerlands teater, (2015)
 Et mobilt dukkehjem, Sydhavn Teater. (2014, turne 2016)
 Suppe og Kanoner, Jomfru Ane Teatret og Svalegangen. (2008/2009)
 Grim, Jomfru Ane Teatret. (2007)
 Angst æder sjæle op, Århus Teater. (2004)
 På sporet af den tabte tid, Århus Teater. (2003)
 Det er så det nye, Limfjordsteatret. (2001)
 Snedronningen, Vejle Musikteater. (2000)
 Misery, Gjellerupscenen. (1999)
 Mågemordsmysteriet, Teamteatret. (1997)
 Miraklernes tid, Artibus. (1994)
 Gyldne tider, Århus Teater. (1993)
 Vinger, Århus teater. (1993)

Eksterne henvisninger 
 

Skuespillere fra Danmark
Philip Zandén

Gösta Jean Philip Zandén (født 23. juli 1954 i Gøteborg, Sverige) er en svensk skuespiller.

Han er bror til skuespillerinden Jessica Zandén.

Filmografi 
 Drengene fra Sankt Petri (1991)
 Freud flytter hjemmefra (1991)
 Det bli'r i familien (1993)
 Sort høst (1993)
 Abra kadabra (1995)
 Riget II (1997)
 Sekten (1997)
 Humørkort-stativ-sælgerens søn (2002)
 Elsker dig for evigt (2002)

TV-serier 
 Den serbiske dansker (2001)
 Ørnen (2004)

Eksterne henvisninger 
 

Skuespillere fra Sverige
Personer fra Göteborg
Ib Frendø

Ib Frendø (født 18. november 1957) er en dansk skuespiller.

Filmografi 
 Slip hestene løs (2000)
 Solkongen (2005)

Tv-serier 
 Landsbyen (1991-1996)
 Rejseholdet (2000-2003)
 Ørnen (2004)

Eksterne henvisninger 
 

Skuespillere fra Danmark
Peter Oliver Hansen

Peter Oliver Hansen (født 12. december 1967) er en dansk skuespiller og tv-vært.

Hansen er uddannet fra skuespillerskolen ved Odense Teater i 1995. Han var en overgang vært for sit eget børneprogram på DR, Olivers Lørdagshytte, ligesom han for nylig har medvirket i Gu'skelov du kom på TV3. Han har også haft roller på Det Kongelig Teater, Grønnegårds Teatret, Folketeatret og Teatret ved Sorte Hest.

Teater  
 Ain't Misbehavin, Vendsyssel Teater (2017)
 Når katten er ude..., Comedieteatret (2012)
 Tartuffe, Grønnegårds Teatret (2012)
 Dæmoner, Østre Gasværk Teater (2012)
 Den Gerrige, Det Kongelige Teater (2011)
 Mamma Mia!, Tivoli (2010)

Filmografi  
 Bertram og Co. (2002)
 Askepop - the movie (2003)
 Hvem du end er (2004)
 Familien Gregersen (2004)
 Fidibus (2006)
 Vikaren (2007)
 Far til fire - på hjemmebane (2008)
 Karla og Jonas (2010)

Tv-serier 
 Gufol mysteriet (julekalender) (1997)
 Skjulte spor (2000)
 Hotellet (2002)
 Ørnen (2004)
 Maj & Charlie (2008)
 2900 Happiness (2008)

Eksterne henvisninger 
 Peter Oliver Hansens hjemmeside
 

Skuespillere fra Danmark
Diana Axelsen

Diana Axelsen (født 6. april 1966) er en dansk skuespiller.

Axelsen er uddannet fra Statens Teaterskole i 1992. Hun har været en del af det faste ensemble på Det Kongelige Teater, men har i de senere år hovedsagligt medvirket i film og tv. Hun har desuden lagt stemme til Disney-tegnefilmen Klokkeren fra Notre Dame fra 1996.

Udvalgt filmografi 
 Charlie Butterfly (2002)
 Arven (2003)
 Tro, Håb og Sex (kortfilm, 2011)
 Fasandræberne (2014)
 Sorgenfri (2015)

Tv-serier 
 Karrusel (1998)
 Strisser på Samsø (1998)
 Rejseholdet (2000-2003)
 Skjulte spor (2001)

Eksterne henvisninger 
 

Skuespillere fra Danmark
Kemisk reaktor

En kemisk reaktor er en beholder, der bruges til substanser der gennemgår en kemisk reaktion, mens de er i beholderen.

Reaktor
Vanløse Floorball

Vanløse Floorball er en floorballklub fra Vanløse, hvis førstehold på herresiden spiller i Unihoc Floorball Ligaen. Holdet blev stiftet i 1995 og spiller i Vanløsehallerne. Holdet er i mange år blevet betragtet som en fast del af den danske elite. Såvel elite herre og dame har deltaget i DM-slutspillet flere gange (kvartfinalen). På ungdomssiden er det blevet til 1 DM-guld, og på Old Boys siden DM-sølv og DM-bronze.
I 2010 blev klubben forstærkert med mange spiller fra flere forskellige klubber. Klubben har blandt andet rekorden for det hurtigst scorede mål og yngste spiller på banen nogensinde.

Floorballklubber fra Danmark
Floorball
Coop Danmark

Coop Danmark A/S er er en detailhandelsvirksomhed i Danmark med en markedsandel på 38 %.
 
Coop Danmark har sammen med de selvstændige brugsforeninger en årlig omsætning på cirka 50 milliarder kroner, 1200 butikker og 40.000 medarbejdere (2018).

Koncernen ejes af Coop amba, som har 1,8 millioner medlemmer. 

Coop Invest A/S er Coop Danmarks investeringsselskab og fungerer som finansiel stødpude. Coop Invest er et A/S, som er ejet 100 % af Coop amba og dermed af alle Coops medlemmer. Selskabets målsætning er at skabe et afkast, der enten kan bruges i de forskellige selskaber eller investeres på ny gennem Coop Invest. Der investerer i Investeringsejendomme, børsnoterede realkreditobligationer, virksomheder med relation til detailhandel, fordelsprogrammer og koncernens mærkesager.

Coop Danmark har siden 2013 drevet bankvirksomhed via Coop Bank. Samtidig ejer Coop Danmark en fjerdedel af indkøbsorganisationen Coop Trading.

Butikskæder:
 Kvickly
 SuperBrugsen
 Dagli'Brugsen
LokalBrugsen
 Irma
 Irma City (2001-2017)
 Lille Irma (2017-nu)
 Fakta (nedlægges pr. 31/12-2022) 
 Fakta Q – er en Fakta-butik med et begrænset varesortiment
 Coop.dk – Coop Danmarks e-handelsbutik eller online supermarked, hvor man kan bestille varer man enten kan få sendt hjem eller afhente i en Kvickly, SuperBrugsen eller Dagli'Brugsen
 Coop 365discount (ny kæde opbygges 2021-2022, primært på eksisterende Fakta-butikker)
 Catering Danmark (50%)

Crowdfunding 
I april 2017 gik COOP i samarbejde med crowdfundingportalen Lendino og Thise Mejeri om hos COOPs medlemmer at rejse 2,5 mio DKK, som en landmand i Farsø vil investere, så hans økologiske kvægbesætning udelukkende vil æde græs-foder.  På samme måde vil man rejse 660.000 kr til en æbleplantage på Fejø og et whiskydestilleri på Ærø.

Henvisninger

Eksterne henvisninger 
 Coop Danmarks officielle hjemmeside
 Coop.dk Shopping - Coop e-handelsbutik
 Coop.dk Mad - Coops online supermarked
 De Grønlandske Brugser (KNB) Kalaallit Nunaanni Brugseni 

 
Netbutikker i Danmark
EM i kortbanesvømning 2008

Europamesterskaberne i kortbanesvømning 2008 var det 14. EM i kortbanesvømning, og mesterskabsstævnet blev arrangeret af LEN og afviklet i Rijeka i Kroatien i perioden 11. – 14. december 2008.

Medaljestatistik

Medaljevindere

Mænd

Kvinder

Kilder / eksterne henvisninger 
 LEN – European Championships Short Course – Rijeka 2008   

Sport i 2008
2008
The Site

The Site, var et et-times tv-program helliget til Internet revolutionen. Programmets vært var Soledad O'Brien. Programmet blev sendt første gang i juli 1996 samtidig med lanceringen af MSNBC og sendtes mandag-lørdag, og nåede ud til 35 millioner hjem. The Site var en forløber for en hel teknologikanal kaldet ZDTV, senere omdøbt til TechTV, der fusionerede og blev til G4.

Dev Null, Soledad's animerede barista medvært, blev stemmespillet af Leo Laporte, der senere blev hovedvært på TechTV, i mange forskellige shows.

The Site dækkede teknologi i alle former, både i tekniske aspekter og i nyhederne og kulturen. Musikerne Duncan Sheik og Poe var blandt de mange musikere, der blev interviewet omkring hvordan teknologien påvirkede deres musik.

The Site blev taget af sendefladen for at gøre plads til nyhedsudsendelser omkring Prinsesse Dianas død i september 1997. Efterfølgende vendte det ikke tilbage og mange fans skrev forgæves til MSNBC for at få dem til at sende programmet igen. The Site blev reinkarneret som The Screen Savers mindre end et år efter, nu med Leo Laporte som vært. Programmet blev introduceret ved lanceringen, i maj 1998, af den nye kabelnetværk ZDTV (Ziff-Davis Television), indtil det blev taget af igen efter kanalen blev overtaget af Comcast.

Et fem-minutters indslag hvor O'Brien talte løs og fast om teknologi med en virtual reality tegneseriefigur, Dev Null, blev animeret i realtime på Silicon Graphics computere.

Eksterne henvisninger 
 

Tv-programmer fra USA
Martin Rees

Martin John Rees, baron Rees af Ludlow, OM Kt FRS FRS FMedSci præsident for Royal Society (født 23. juni 1942 i York) er en engelsk kosmolog og astrofysiker. Han har været hofastronom siden 1995.

Referencer 

Videnskabsfolk fra England
Astronomer fra Storbritannien
Crossbench life peers
Personer fra York
Præsidenter af Royal Society
Briter i 1900-tallet
Briter i 2000-tallet
John Campbell Brown

Professor John Campbell Brown FRSE (født 4. februar 1947, død 16. november 2019) var en britisk astronom. 

Brown havde følgende positioner:
 Astronomer Royal for Scotland (siden 1995)
 Æresdoktor i astronomi, University of Edinburgh
 Regius Professor i astronomi, University of Glasgow

Referencer

Eksterne henvisninger 

 Hjemmeside ved University of Glasgow

Astronomer fra Storbritannien
Medlemmer af Royal Society of Edinburgh
Thomas Medom Hansen

Thomas Medom Hansen (født 21. april 1980) er rådmand for Børn og Unge i Aarhus og medlem af Aarhus Byråd for SF. 
Efter kommunalvalget i 2009 blev han politisk ordfører og formand for Børn og Unge-udvalget. I august 2012 blev han politisk leder og spidskandidat for SF-Aarhus samt fungerende rådmand for Sundhed og Omsorg efter partifællen Dorthe Laustsen, der var udsat for en alvorlig trafikulykke. Fra 2013-17 var han rådmand for Sociale Forhold og Beskæftigelse. 
Thomas Medom Hansen er tidligere landsformand for Socialistisk Folkepartis Ungdom i 2004-05. 
Han er tidligere folketingskandidat for SF i Aarhus, ligesom han har været folketingsmedlem som suppleant, opstillet i Aarhus Nordkredsen. 

Thomas Medom Hansen sad i SF’s Hovedbestyrelse fra 2006-10. Ved Folketingsvalget i 2011 var han tæt på at blive valgt, men da SF opstillede på partiliste, opnåede han ikke en plads i Folketinget.
I 2005 var han talsmand for Borgerinitiativet mod EU-Forfatningen. I 2006 var han redaktør for Lærerstuderendes Landskreds’ medlemsblad LL-Nyt.
I Aarhus er han kendt som en flittig debattør i både de lokale avisers debatspalter samt i paneldebatter med andre politikere.

Han er uddannet folkeskolelærer fra Aarhus Lærerseminarium og har arbejdet på Rosenvangskolen og Tovshøjskolen. Han er endvidere kandidat i pædagogisk sociologi fra Danmarks Pædagogiske Universitet.

I perioden fra 1. oktober til 7. oktober 2013 var han midlertidigt folketingsmedlem, stedfortræder for Eigil Andersen, for Socialistisk Folkeparti.

Referencer 

Formænd for Socialistisk Folkepartis Ungdom
Rådmænd i Aarhus
Lærere fra Danmark
Kommunalbestyrelsesmedlemmer fra SF
Medlemmer af Aarhus Byråd
Tidligere folketingsmedlemmer fra SF
Folketingsmedlemmer i 2010'erne
Sex Drive

Sex Drive er er en amerikansk teenagekomediefilm i stil med American Pie, instrueret af Sean Anders. Den er baseret på romanen All the Way af Andy Behrens. Hovedrollerne spilles af  Josh Zuckerman, Clark Duke og Amanda Crew. James Marsden og Seth Green optræder i biroller. Filmen havde premiere i USA den 17. oktober 2008 og i Danmark den 1. januar 2009 og varer 1 time 50 minutter.

Handling 

Den generte 18-årige Ian (Josh Zuckerman) går på sidste år i High School og er misundelig på sin bedste ven Lance (Clark Duke) på grund af hans store succes med pigerne. Han føler sig som den sidste amerikanske jomfru og er hemmeligt forelsket i sin barndomsveninde Felicia (Amanda Crew). Han chatter online og møder den tiltrækkende  "Ms. Tasty" (Katrina Bowden) på nettet, men hun bor i Knoxville i Tennessee, der er en helt anden stat. Han bliver dog overtalt til at tage turen, da hun i en besked skriver "hvis du kører hele vejen til mig, så går jeg hele vejen med dig".
Siden han bor i Brookfield i Illinois, stjæler han ekstranøglen til en 1969 Pontiac GTO Judge der tilhører homofobiske storebror Rex (James Marsden).
Sammen med sine to venner, Lance og Felicia, drager han af sted i bilen for at sikre sig sin drømmepige, men undervejs støder han på utallige komiske udfordringer.

Medvirkende 
 Josh Zuckerman som Ian Lafferty
 Amanda Crew som Felicia
 Clark Duke som Lance
 James Marsden som Rex Lafferty
 Katrina Bowden som "Ms. Tasty"
 Seth Green som Ezekiel
 Alice Greczyn som Mary
 Charles McDermott som Andy Lafferty
 Kim Ostrenko som Ian's stepmother
 Brett Rice som Mr. Lafferty
 David Koechner som Hitchhiker
 Brian Posehn som Carney
 Mark L. Young som Randy
 Dave Sheridan som Bobby Jo
 Cole Petersen som Dylan
 Marianne Muellerleile som Grandma Prisoner
 Fall Out Boy som demselv

Referencer

Eksterne henvisninger 
 Officielt site
 

Amerikanske film fra 2008
Komediefilm fra USA
As Slow As Possible

Organ²/ASLSP (As SLow aS Possible) er et musikstykke komponeret af John Cage og er det langsomste og længstvarende musikstykke nogensinde. Det er originalt skrevet i 1987 til orgel og er afledt af det tidligere værkk ASLSP 1985; en typisk opførsel af stykket på piano tager som regel 20 til 70 minutter. I 1985 valgte Cage at udelade detaljer om hvor langsomt stykket skulle spilles.

Den nuværende fremførsel på orgel i Skt. Burchardikirken i Halberstadt, Tyskland, begyndte i 2001 og er programsat til at vare i 639 år og dermed ende i 2640.

Referencer

Eksterne henvisninger 
  Hjemmeside for Halberstadt eventen 
 As Slow As Possible, Performance Today feature (National Public Radio), september 2003
 Recordings of a nine-hour performance of ASLSP at ARTSaha! 2006 by Joseph Drew : Hour One, Hour Six, Hour Nine
 Die eingefrorene Zeit, Die Zeit, January 8, 2006 
 Website of the documentary film 'ASAP' by Scott Smith 

Kompositioner af John Cage
Orgelmusik
Ishihara-farvesynstest

Ishihara-farvetesten er en test for rød-grøn farveblindhed. Den er opkaldt efter dens opfinder, Dr. Shinobu Ishihara, en professor ved Tokyo Universitetet, som offentliggjorde testen i 1917. 

Testen består af en række farvelagte figurer, der hver har en cirkel af pletter med tilfældig farve og størrelse. Blandt de tilfældige prikker, er der nogle der til sammen udgør et tal, der er synlige for normaltseende, men er usynlige eller svært læselige for rød-grøn farveblinde. Den komplette test består af 38 forskellige figurer, men normalt vil en synsdefekt være påvist efter få figurer. En test med de første 24 figurer giver en mere korrekt diagnose af graden af farveblindhed.

Figurerne består typisk af en cirkel med prikker i forskellige grønne og lyseblå nuancer, med et tal i brune nuancer eller en cirkel med røde, orange og gule prikker og et tal i en grøn nuance. Det første sæt tester kan påvise protanopi og det andet sæt kan påvise deuteranopi.

Gallery

Referencer

Eksterne henvisninger 

 Ishihara color test information 
Test of color blindness with the indication of the weaknesses in various colours, quantifies green red blue deficiency ( ISHIHARA test alternative)

Farver
Guinea (mønt)

En guinea var en engelsk og senere britisk guldmønt, der blev slået mellem 1663 og 1816. Det var den første britiske guldmønt, som blev slået med maskine. Oprindelig var den et guldpund med en værdi på 20 shilling. Under Karl II blev guldværdien opjusteret til 21 shilling, det vil sige 1 pund og 1 shilling. Guinea var den vigtigste denomination ved større transaktioner. Ved møntreformen Great Recoinage i 1816 blev den erstattet af pund som vigtigste møntenhed.

Selv efter at guineamønterne blev taget ud af cirkulation, anvendtes begrebet stadig til at angive 21 shilling, svarende til 1,05 pund i decimaliseret valuta. Guineaen havde en aristokratisk overtone: Særligt priser for køb af fast ejendom, heste og kunst blev ofte opgivet i guineas helt frem til decimaliseringen i 1971. Enheden bruges fortsat ved salg af væddeløbsheste, og nogle af de bedste heste i Storbritannien og Irland deltager i løb med navne som 1,000 Guineas Stakes og 2,000 Guineas Stakes, selv om pengepræmierne i dag langt overstiger de angivne tal.

Mønter fra Storbritannien
Kommandant

Kommandant er betegnelsen for den øverstbefalende i en fæstning, garnison, fangelejr eller for et militærdistrikt.

Kommandant var også titlen på den officer som havde ansvaret for orden i et hovedkvarter. I fredstid har kommandanten den højeste ledelse af garnisonstjenesten og ansvaret for ordenen på stedet. I krigstid og i en fæstning har han uindskrænket magt indenfor fæstningen og er hovedansvarlig for fæstningens forsvar.
Oversat fra sv.wikipedia.

Eksempler 
 Kommandant Rudolf Höss, Auschwitz 1940-43.

Dansk-norsk-holstenske kommandaturer 
Danmark
 Kommandant på Christianshavn
 Kommandant i Fredericia
 Kommandant i Kastellet (Citadellet Frederikshavn)
 Kommandant i Korsør
 Kommandant på Kronborg
 Kommandant i København
 Kommandant i Køge
 Kommandant i Nakskov
 Kommandant i Nyborg
Norge
 Kommandant på Akershus
 Kommandant på Bergenhus
 Kommandant i Frederiksstad
 Kommandant på Frederikssten
 Kommandant i Hals og Fladstrand
 Kommandant på Kongsvinger
Hertugdømmerne m.m.
 Kommandant i Apen
 Kommandant i Breitenburg
 Kommandant i Christiansborg (fæstning i Oldenborg)
 Kommandant i Delmenhorst
 Kommandant i Frederiksort
 Kommandant i Glückstadt
 Kommandant på Gottorp
 Kommandant i Helgoland
 Kommandant i Hitler Skanse
 Kommandant i Jever
 Kommandant i Krempe
 Kommandant i Oldenborg
 Kommandant i Rendsborg
 Kommandant i Steinburg
 Kommandant i Tønning
Skåne, Halland, Blekinge, svenske besiddelser m.m.
 Kommandant i Helsingborg
 Kommandant i Christianopel
 Kommandant i Christianstad
 Kommandant i Karlshamn
 Kommandant i Landskrone
 Kommandant i Marstrand
 Kommandant i Stade
 Kommandant i Stralsund
 Kommandant i Visby
 Kommandant i Wismar

Se også 
 Kommandør
 Commendatore

Militære titler
Schladming

Schladming er en by i Østrig med ca. 6.000 indbyggere og ligger i delstaten Steiermark.

Schladming er flere gange blevet kåret til Europas bedste skisportssted,
med gode faciliteter og mange hyggelige steder. De 4 bjerge hedder Planai, som har det største pisteområde, Hochwurzen & Reiteralm samt Hauser Kaibling på østsiden. På Planai bliver der nogle gange holdt FIS skistævner. Nede i byen er der mange hyggelige butikker og restauranter. Schladming er en gammel mineby.

Bydelen Rohrmoos 
Rorhmoos er en del af byen Schladming. Bjerget, og hele pisteanlægget, Hochwurzen er placeret ved Rohrmoos-bydelen, hvorfor mange hoteller, lejlighedskomplekser og butikker er placeret i denne bydel.

Untertal 

Untertal er placeret cirka 3 kilometer fra Schladming by, men er stadigvæk karakteriseret som værende en aktiv del af Schladming. Untertal har kort afstand til Rohrmoos-området og således nem pisteadgang til både Hochwurzen og Planai.

Untertal huser enkelte butikker og et aktivt foreningsliv med fodbold. Man finder desuden to luksushoteller i byen.

Trafik 
ÖBB er det nationale togselskab og kører til stationen i Schladming, som er en del af det nationale tognetværk. Herfra afgår der tog mod resten af Østrig, heriblandt hovedstaden Wien. Med et enkelt skift kan rejsende køre til München i Tyskland, Budapest i Ungarn, samt Milano i Italien. Den nærmeste lufthavn er placeret i Salzburg, men mange skiturister vælger at lande i München.

Byer i Steiermark
Vintersportssteder i Østrig